Αριθ. C 83/6 Επίσημη Εφημερίδα των Ευρωπαϊκών Κοινοτήτων 30. 3. 87 
να προθυμοποιηθούν να αναλάβουν κινδύνους, πρέπει 
κατά τη γνώμη της ΟΚΕ, να ικανοποιηθεί μια βασική 
ανάγκη δηλαδή οι ΜΜΕ να έχουν μεγαλύτερη πρόσβα­
ση σε μακροπρόθεσμα δάνεια με ευνοϊκά επιτόκια, 
προκειμένου να εμπνεύσουν εμπιστοσύνη και ασφάλεια 
όσον αφορά το κόστος ροής μετρητών της επένδυσης. 
Έχει ζωτική σημασία να εγκαταλειφθεί η ιδέα, που έχει 
προβληθεί από κεφαλαιούχους που αναλαμβάνουν 
επικίνδυνες επενδύσεις, ότι μια επένδυση πρέπει να 
πραγματοποιείται σε 4 έως 7 χρόνια και να αποφέρει 
αξιόλογο κέρδος, προκειμένου να θεωρείται μια επιχεί­
ρηση επιτυχής και συμφέρουσα για τη διενέργεια 
επενδύσεων. Χωρίς μια μακροπρόθεσμη θεώρηση μιας 
επένδυσης δε θα είναι δυνατό οι ΜΜΕ να ωφεληθούν 
πλήρως από την πραγματοποίηση καινοτομιών και 
μεταφοράς τεχνολογίας, πράγμα που αποτελεί τη βάση 
οποιασδήποτε σημαντικής ανάκαμψης των οικονομιών 
της Κοινότητας. Συνεπώς, η Επιτροπή θα πρέπει να 
εξετάσει την ανάγκη χορήγησης μακροπρόθεσμων 
χαμηλότοκων δανείων (μέχρι 160 000 ECU), προκειμέ­
νου να ενθαρρυνθούν επενδύσεις από ΜΜΕ στον τομέα 
των σύγχρονων τεχνολογιών, είτε με δάνεια της 
Ευρωπαϊκής Τράπεζας Επενδύσεων, που θα συνάπτο­
νται στις αγορές διεθνών κεφαλαίων με χαμηλά 
επιτόκια, είτε από κεφάλαια του 4ου Νέου Κοινοτικού 
Μέσου με επιδότηση των επιτοκίων, κεφάλαια τα οποία 
θα διοχετεύονται σε τράπεζες σε εθνικό επίπεδο. 
2.2.7. Η ΟΚΕ ζητεί από το Συμβούλιο να διασφαλί­
σει ότι η Επιτροπή θα προτείνει μια αποτελεσματική, 
ανεξάρτητη τεχνική εκτίμησης, η οποία θα είναι 
δυνατόν να εφαρμοσθεί σε όλους τους υπάρχοντες και 
προτεινόμενους τομείς διενέργειας δαπανών στα πλαί­
σια του προγράμματος SPRINT. Θα πρέπει να ζητηθεί από την Επιτροπή να χρησιμοποιήσει τις τεχνικές 
αυτές για να προσδιορίσει τα οφέλη που θα αντλήσει η 
Κοινότητα από τις εν λόγω δαπάνες. 
2.2.7.1. Η ΟΚΕ κρίνει ότι οι ανωτέρω τεχνικές 
πρέπει να θεσπισθούν ταυτόχρονα με τα τρέχοντα 
προγράμματα, ώστε να γίνει δυνατό να αναπτυχθούν 
στο ευρύτερο πρόγραμμα SPRINT II το οποίο προβλέ­
πει η Επιτροπή για να διαδεχθεί το παρόν πρόγραμμα. 
2.2.7.2. Ως παράδειγμα η ΟΚΕ συνιστά όπως οι 
γνωστές τεχνικές αξιολόγησης του βαθμού συνειδητο­
ποίησης των υφιστάμενων δυνατοτήτων εφαρμοσθούν 
σε αντιπροσωπευτικό μίγμα ΜΜΕ των κρατών μελών 
για να προσδιορισθεί η αποτελεσματικότητα ενεργειών 
που αποσκοπούν στη διάδοση πληροφοριών στα 
πλαίσια του εν λόγω προγράμματος. 
2.2.7.3. Σχετικά μ' αυτό η ΟΚΕ επιδοκιμάζει την 
πρόταση της Επιτροπής να διενεργηθεί σε κάθε κράτος 
μέλος μια προσωρινή αξιολόγηση των δραστηριοτήτων 
που έχουν αναληφθεί μέχρι σήμερα αναφορικά με το 
σχέδιο. 
2.2.8. Η ΟΚΕ επιδοκιμάζει την πρωτοβουλία της 
Επιτροπής να συντάξει ενημερωτικά φυλλάδια για τα 
ιδιαίτερα προγράμματα του SPRINT σε τρεις γλώσσες, 
και να συστήσει μηχανισμό για παροχή περαιτέρω 
πληροφοριών. 
2.2.8.1. Η ΟΚΕ θα επιθυμούσε ο μηχανισμός αυτός 
να επεκταθεί με τέτοιο τρόπο ώστε τα ενημερωτικά 
φυλλάδια της Επιτροπής να διανέμονται από κατάλλη­
λους οργανισμούς σε κάθε κράτος μέλος και, συνεπώς, 
να φθάνουν στο κοινό για το οποίο προορίζονται. 
Βρυξέλλες, 28 Ιανουαρίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση για την πρόταση απόφασης του Συμβουλίου για την υιοθέτηση του 
προγράμματος δράσης της Ευρωπαϊκής Κοινότητας για την κινητικότητα των σπουδαστών 
(Erasmus) 
(87./C 83/05) 
Στις 22 Δεκεμβρίου 1986, το Συμβούλιο σύμφωνα με το άρθρο 198 της ιδρυτικής Συνθήκης της 
Ευρωπαϊκής Οικονομικής Κοινότητας ζήτησε τη γνωμοδότηση της Οικονομικής και 
Κοινωνικής Επιτροπής σχετικά με την πρόταση που αναφέρεται παραπάνω. 
Το τμήμα κοινωνικών, οικογενειακών, εκπαιδευτικών και πολιτιστικών θεμάτων στο οποίο 
ανατέθηκε προετοιμασία των σχετικών εργασιών, υιοθέτησε τη γνωμοδότηση του στις 15 
Ιανουαρίου με βάση την εισηγητική έκθεση του κ. Pearson. 
30. 3. 87 Επίσημη Εφημερίδα των Ευρωπαϊκών Κοινοτήτων Αριθ. C 83/7 
Κατά την 243η σύνοδο ολομέλειας (συνεδρίαση της 28ης Ιανουαρίου 1987) η Οικονομική και 
Κοινωνική Επιτροπή υιοθέτησε ομόφωνα την ακόλουθη γνωμοδότηση: 
Η ΟΚΕ επαναλαμβάνει ακριβώς όσα είπε στην προηγούμενη γνωμοδότηση της (') δηλαδή 
ότι υποστηρίζει την πρόταση για το Erasmus σχετικά με την προώθηση της κινητικότητας 
των σπουδαστών στην Ευρωπαϊκή Κοινότητα, αναγνωρίζοντας την ελαστική φύση και την 
αποτελεσματικότητα του προγράμματος σύμφωνα με το οποίο το κυριότερο μέρος των 
κεφαλαίων προορίζεται για μη διοικητικές δραστηριότητες. 
Η ΟΚΕ λυπάται για την καθυστέρηση που σημειώθηκε στο Συμβούλιο αυτής της 
εμπνευσμένης πρωτοβουλίας και τονίζει την ανάγκη για πλήρη υιοθέτηση του προγράμματος 
στην αρχική του μορφή: η χρηματοδοτική κάλυψη και τα επίπεδα χρηματικής ενίσχυσης των 
σπουδαστών που συμμετέχουν πρέπει να εφαρμοσθούν το συντομότερο δυνατόν σύμφωνα με 
τη γενική υποστήριξη της οποίας έτυχε η πρόταση κατά τη διάρκεια της ευρωπαϊκής 
διάσκεψης κορυφής του Λονδίνου στις 5 και 6 Δεκεμβρίου 1986. 
0 ΕΕ αριθ. C 189 της 28. 7. 1986. 
Βρυξέλλες, 28 Ιανουαρίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons Μ ARGOT 
Γνωμοδότηση για την πρόταση κανονισμού (ΕΟΚ) του Συμβουλίου για την τροποποίηση 
του κανονισμού (ΕΟΚ) για την κοινή οργάνωση της αμπελοοινικής αγοράς 
(87/C 83/06) 
Στις 10 Νοεμβρίου 1986, το Συμβούλιο αποφάσισε, σύμφωνα με τις διατάξεις των άρθρων 43 
και 198 της Συνθήκης για την ίδρυση της ΕΟΚ, να ζητήσει τη γνωμοδότηση της Οικονομικής 
και Κοινωνικής Επιτροπής για την παραπάνω πρόταση. 
Το τμήμα γεωργίας, στο οποίο ανατέθηκε η προετοιμασία των σχετικών εργασιών, υιοθέτησε 
τη γνωμοδότηση του στις 8 Ιανουαρίου 1987, με βάση την προφορική έκθεση του εισηγητή κ. 
Yverneau. 
Η Οικονομική και Κοινωνική Επιτροπή υιοθέτησε με μεγάλη πλειοψηφία και 1 ψήφο κατά 
στις 28 Ιανουαρίου 1987 κατά τη σύνοδο ολομέλειας της της 28ης και 29ης Ιανουαρίου 1987, 
την ακόλουθη γνωμοδότηση: 
1. Προκαταρτικές παρατηρήσεις 
1.1. Η ΟΚΕ τάσσεται υπέρ της πρότασης της 
Επιτροπής. 
1.2. Η ΟΚΕ διαπιστώνει ότι ο βασικός στόχος της 
πρότασης είναι η μείωση της απόσταξης με την 
εξασφάλιση μιας άλλης διεξόδου για το γλεύκος 
σταφυλών. 
1.3. Η ΟΚΕ δεν αγνοεί το γεγονός ότι τα μέτρα για 
την απόσταξη του οίνου, τα οποία έχουν θεσπισθεί στα 
πλαίσια των κανονισμών που ρυθμίζουν την αμπελοοι-
νική αγορά, αποτελούν δαπανηρές ενέργειες για την 
απορρόφηση των πλεονασμάτων του οίνου οι οποίες 
έχουν ως συνέπεια τη δημιουργία πλεονασμάτων 
αλκοόλης. Κατά συνέπεια, η ΟΚΕ τάσσεται υπέρ της 
αναζήτησης νέων χρήσεων για τα αμπελουργικά 
προϊόντα. 
1.4. Η έρευνα αυτή εντάσσεται στα πλαίσια των 
μέτρων που θεσπίζει ο κανονισμός (ΕΟΚ) αριθ. 861/83 ο οποίος προέβλεπε τη χρηματοδότηση ερευνών που ως 
γενικό στόχο έχουν την επέκταση των διεξόδων για τα 
πλεονασματικά προϊόντα. 
1.5. Η ΟΚΕ διερωτάται, πάντως ποια είναι η πραγμα­
τική σημασία της διεξόδου «ζωοτροφές» λόγω του 
γεγονότος ότι βρίσκεται ακόμα στο πειραματικό 
στάδιο. Η ΟΚΕ εκφράζει την ευχή να γίνουν δοκιμές 
όσον αφορά: 
— τις τεχνικές και τους πρακτικούς τρόπους χρήσης 
του συμπυκνωμένου γλεύκους για τη διατροφή 
φυλών ζώων 
— τις θρεπτικές ιδιότητες του συμπυκνωμένου γλεύ­
κους σε σύγκριση με άλλα παραδοσιακά συστατικά 
των ζωοτροφών 
— τις συγκριτικές τιμές κόστους των διαφόρων ζωοτρο­
φών 
— τη μη τοξικότητα του συμπυκνωμένου γλεύκους σε 
περίπτωση παρατεταμένης χρήσης.